**Muudatus nr 1**

06.11.2025 sõlmitud

üürilepingule nr KPJ-4/2025-139

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud *üürileandja*), mida esindab volikirja alusel haldusteenuste direktor Priit Valk

ja

**Eesti Vabariik Majandus- ja Kommunikatsiooniministeeriumi kaudu**, registrikood 70003158, asukoht Suur-Ameerika tn 1, 10122 Tallinn (edaspidi nimetatud *üürnik*), mida esindab põhimääruse alusel kantsler Ahti Kuningas,

edaspidi eraldi või ühiselt nimetatud *pool* või *pooled*,

*võttes arvesse, et:*

1. poolte vahel on 06.11.2025 sõlmitud üürileping nr KPJ-4/2025-139 (edaspidi nimetatud *leping*), mille kohaselt on üürnikul õigus kasutada **Tallinna linnas, Mäealuse tn 2** asuvat üüripinda;
2. poolte vahel on 06.11.2025 sõlmitud lepingu lisa nr 6.1 „Parendustööde teostamise kokkulepe“ (edaspidi nimetatud *lisa nr 6.1*), mille kohaselt teostab üürileandja üüripinnal kokkulepitud mahus pisiparendustööd (edaspidi nimetatud *parendustööd*);
3. valminud on lepingu lisa nr 6.1 alusel teostatud parendustööd, mis on 21.01.2026 sõlmitud aktiga üürnikule seisuga 31.12.2025 üle antud ning selgunud on tööde tegelik maksumus 3 836,70 (kolm tuhat kaheksasada kolmkümmend kuus koma seitsekümmend) eurot ilma käibemaksuta, mille alusel fikseeritakse kapitalikomponentide maksed alates 01.01.2026 kuni 20.08.2027,

leppisid kokku alljärgnevas (edaspidi nimetatud *kokkulepe*):

1. Muuta lepingu **lisa** **nr 3 „Üür ja kõrvalteenuste tasu“** ning asendada see **alates 01.01.2026** käesoleva kokkuleppe lisaga nr 1.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe on koostatud ja allkirjastatud digitaalselt.
4. Kokkulepe jõustub viimase digiallkirja andmise kuupäevast arvates.

**Kokkuleppe lisad:**

1. **Lepingu lisa nr 3 – Üür ja kõrvalteenuste tasu**

**Üürileandja Üürnik**

*(allkirjastatud digitaalselt) (allkirjastatud digitaalselt)*

Priit Valk Ahti Kuningas

haldusteenuste direktor kantsler

Riigi Kinnisvara AS Majandus- ja Kommunikatsiooniministeerium